ไฟแนนซ์ทูเดย์
โดย...ภูคา
11 มี.ค. 2559

โดย...ภูคา 
...วิสุทธิ์ ศรีสุพรรณ รมช.คลัง บ่นแทบไม่มีเวลาหายใจ ยิ่งตอนนี้ต้องเตรียมข้อมูลรายงานนายกฯ สัปดาห์หน้า เรื่องการเบิกจ่ายทั้งงบประมาณแผ่นดินและงบรัฐวิสาหกิจว่าเป็นไปตามเป้าหรือไม่ ใครล่าช้าจะได้บี้ถูกตัว ส่วนหน่วยงานไหนใครเบิกช้า เตรียมทำเรื่องริบเงินคืนตามนโยบายของ สมคิด จาตุศรีพิทักษ์ รองนายกฯ ที่ต้องการเตรียมเงินก้อนหนึ่งไว้ให้นายกฯ ใช้ช่วยเหลือคนฐานราก เพราะปีนี้ดูท่าว่าภัยแล้งจะส่งผลรุนแรงไปทุกภาคส่วน
...ฉัตรชัย ศิริไล รองเอ็มดีธนาคารอาคารสงเคราะห์ (ธอส.) ว่าที่เอ็มดีใหม่ แย้มเป็นคนคิดโครงการสร้างดอกเบี้ยบ้านประชารัฐเอง ส่วนที่ต้องผ่อนปรนนานถึง 6 ปี เพราะกว่าคนจะตั้งตัวได้น่าจะใช้เวลาประมาณ 6 ปี ย้ำเลยว่าโครงการนี้ดอกเบี้ยถูกได้ใจประชาชน ส่วนแบงก์ทำไป กำรี้กำไร คงแทบไม่มี แถมจะเข้าเนื้อ 
...แต่งานนี้ถือเป็นพันธกิจหลักที่ต้องการให้แบงก์รัฐเจียดกำไรมาช่วยคนจน เลิกมุ่งเป้าหารายได้สูงๆ เพราะถึงสูงไปใช่ว่าจะดี ปีนี้จึงวางเป้าทำกำไรที่ 8,000-9,000 ล้านบาทเท่าเดิม